Tveir rúmenskir bankar taka ekki við greiðslum frá Íslandi eftir að Ísland fór á gráa listann . Einhver tilvik hafa komið upp þar sem íslenskir aðilar lenda í vandræðum með greiðslur til og frá landi . Í október síðastliðnum var Ísland sett á gráan lista alþjóðlegu samtakanna FinancialActionTaskForce vegna ónógra varna gegn peningaþvætti og fjármögnun hryðjuverka . Nokkur óvissa hefur verið uppi um hvað áhrif vera Íslands á gráa listanum en stjórnvöld hafa fylgst grannt með því . Í vikunni reyndi íslenskt fyrirtæki að greiða reikning uppá rúma eina milljón inn á rúmenskan bankareikning . Viðskiptunum var hafnað af bankanum og peningarnir sendir til baka . Íslenska fyrirtækið fékk þær skýringar frá Landsbankanum að umræddur banki , BRD – Groupe Societe Generale SA afgreiði ekki greiðslur frá Íslandi , eftir að Ísland fór á gráa listann . Þá taki annar rúmenskur banki ekki heldur við greiðslum frá Íslandi . Í svari Seðlabanka Íslands um hvort fleiri erlendir bankar hafi hafnað viðskiptum við íslensk fyrirtæki segir að um einangruð tilvik séu að ræða . Það sé þó ekkert sem getur tilefni til að ætla að íslenskir aðilar séu almennt að lenda í vandræðum með greiðslur til og frá landinu . Þá segir að fjármálaeftirlitið hafi fyrir stuttu kallað eftir gögnum frá viðskiptabönkum , kortafélögum , vátryggingafélögum og stærstu lífeyrissjóðum um áhrifin eftir að Ísland var fært á listann . Tilgangurinn sé að fá sem besta mynd af áhrifunum og að fyrirhugað sé að endurtaka fyrirspurnina síðar í vetur til að sjá megi þróunina .